«Հոգեբանի անկյուն» ծառայությունը գրադարանում գործում է 2006 թվականից և իրականացնում է հոգեբանական խորհրդատվական, հետազոտական գործունեություն երեխաների և ծնողների, մանկական ընթերցանությունը կազմակերպողների՝ գրադարանավարների և մանկավարժների համար՝ նպատակ ունենալով պահպանել երեխաների հոգեկան առողջությունը և օգնել մեծահասակներին անչափահասների հետ փոխհարաբերություններում: «Հոգեբանի անկյուն» կարելի է այցելել հետևյալ խնդիրների դեպքում՝ ինքնագնահատականի և տրամադրության անկում, հետաքրքրությունների բացակայություն, վախերի, տագնապների, ագրեսիվության առկայություն հոգեբանական անհարմարավետություն /ֆիզիկապես արտահայտված/, հաղորդակցման, ուսման և մասնագիտական կողմնորոշման դժվարություններ: Հոգեբանի ծառայությունը կազմակերպում է՝ անհատական խորհրդատվություն, հետազոտություն և թեստավորում, հեքիաթաթերապիաներ և հոգեբանական թրեյնինգներ, խմբային պարապմունքներ՝ անչափահասների և երիտասարդների համար, խմբային կրթական սեմինարներ՝ գրադարանավարների համար: